**DĖL ROKIŠKIO RAJONO SAVIVALDYBĖS TERITORIJOS IR ROKIŠKIO MIESTO TERITORIJOS BENDRŲJŲ PLANŲ SPRENDINIŲ ĮGYVENDINIMO STEBĖSENOS 2008-2017 M. ATASKAITŲ APROBAVIMO**

2018 m. gegužės 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 19 punktu, 16 straipsnio 4 dalimi, Lietuvos Respublikos teritorijų planavimo įstatymo 29 straipsnio 5 dalimi, Kompleksinio teritorijų planavimo dokumentų sprendinių įgyvendinimo stebėsenos turinio ir stebėsenos atlikimo tvarkos aprašo, patvirtinto Lietuvos Respublikos aplinkos ministro 2014 m. sausio 7 d. įsakymu Nr. D1-21 „Dėl Kompleksinio teritorijų planavimo dokumentų sprendinių įgyvendinimo stebėsenos turinio ir stebėsenos atlikimo tvarkos aprašo patvirtinimo“, 25 punktu, Rokiškio rajono savivaldybės taryba n u s p r e n d ž i a:

Aprobuoti Rokiškio rajono savivaldybės teritorijos ir Rokiškio miesto teritorijos bendrųjų planų sprendinių įgyvendinimo stebėsenos 2008 – 2017 m. ataskaitas (pridedama).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rokiškio rajono savivaldybės tarybai

**DĖL ROKIŠKIO RAJONO SAVIVALDYBĖS TERITORIJOS IR ROKIŠKIO MIESTO TERITORIJOS BENDRŲJŲ PLANŲ SPRENDINIŲ ĮGYVENDINIMO STEBĖSENOS 2008-2017 M. ATASKAITŲ APROBAVIMO**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

**Tikslas** - vadovaujantis Kompleksinio teritorijų planavimo dokumentų sprendinių įgyvendinimo stebėsenos turinio ir stebėsenos atlikimo tvarkos aprašo, patvirtinto Lietuvos Respublikos aplinkos ministro 2014 m. sausio 7 d. įsakymu Nr. D1-21 „Dėl Kompleksinio teritorijų planavimo dokumentų sprendinių įgyvendinimo stebėsenos turinio ir stebėsenos atlikimo tvarkos aprašo patvirtinimo“, nuostatomis, Rokiškio rajono savivaldybės teritorijos bendrojo plano sprendinių įgyvendinimo programa, patvirtinta 2018 m. kovo 29 d. Rokiškio rajono savivaldybės administracijos direktoriaus įsakymu Nr. AV-303 „Dėl Rokiškio rajono savivaldybės teritorijos bendrojo plano sprendinių įgyvendinimo programos tvirtinimo“ ir Rokiškio miesto teritorijos bendrojo plano sprendinių įgyvendinimo programa, patvirtinta 2018 m. kovo 29 d. Rokiškio rajono savivaldybės administracijos direktoriaus įsakymu Nr. AV-302 „Dėl Rokiškio miesto teritorijos bendrojo plano sprendinių įgyvendinimo programos tvirtinimo“, aprobuoti parengtas Rokiškio rajono savivaldybės teritorijos ir Rokiškio miesto teritorijos bendrųjų planų sprendinių įgyvendinimo stebėsenos 2008 – 2017 m. ataskaitas.

**Uždaviniai** – nustatyti Bendrųjų planų sprendinių įgyvendinimo prioritetus pagal Bendrųjų planų temas, siekiant darnaus ir tolygaus savivaldybės teritorijos vystymosi; išnagrinėti Bendrųjų planų kokybinius trūkumus ir sprendinių įgyvendinimo eigą, atsižvelgiant į nuo 2014 m. sausio 1 d. pasikeitusį teritorijų planavimo teisinį reguliavimą.

**Šiuo metu esantis teisinis reglamentavimas.**

Procedūrinis veiksmas reglamentuotas Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos teritorijų planavimo įstatymo 29 straipsnio 5 dalimi, Lietuvos Respublikos aplinkos ministro 2014-01-07 įsakymu Nr. D1-21 patvirtinto Kompleksinio teritorijų planavimo dokumentų sprendinių įgyvendinimo stebėsenos turinio ir stebėsenos atlikimo tvarkos aprašu (toliau – Tvarkos aprašas).

**Sprendimo projekto esmė.** Sprendimu siekiama aprobuoti Rokiškio rajono savivaldybės teritorijos ir Rokiškio miesto teritorijos bendrųjų planų (toliau – Bendrieji planai) sprendinių įgyvendinimo stebėsenos 2008 – 2017 m. ataskaitas.

**Galimos pasekmės, priėmus siūlomą tarybos sprendimo projektą.**

**Teigiamos.** Aprobavus Rokiškio rajono savivaldybės teritorijos ir Rokiškio miesto teritorijos bendrųjų planų sprendinių įgyvendinimo stebėsenos 2008 – 2017 m. ataskaitas, Tvarkos aprašo nustatyta tvarka bus galima ataskaitą teikti tvirtini planavimo organizatoriui. Patvirtinta ataskaita yra viešinama Savivaldybės tinklalapyje bei spausdintoje formoje pateikiama Aplinkos ministerijai.

**Neigiamų** nenumatoma.

**Finansavimo šaltiniai ir lėšų poreikis**. Nėra.

**Kokia sprendimo nauda Rokiškio rajono gyventojams.** Nėra.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalies numatytais veiksniais, todėl teisės aktas nevertintinas antikorupciniu požiūriu.

Architektūros ir paveldosaugos skyriaus vedėja Danguolė Dagienė